Elementary OS

elementary OS — ლინუქსის დისტრიბუტივი, დაფუძნებული უბუნტუზე. იგი იყენებს სამუშაო დაფას, რომელსაც საკუთარი გარსი, Pantheon აქვს და ინტეგრირებულია elementary OS-ის სხვა პროგრამებთან, რომელთა შორის არის სამაგრი, ბრაუზერი Midori და Scratch (მარტივი ტექსტური რედაქტორი). ფანჯრების მენეჯერის სახით გამოიყენება Gala, დაფუძნებული Mutter-ზე.

თავდაპირველად ეს დისტრიბუტივი შეიქმნა, როგორც ვიზუალური თემების და პროგრამების კრებული, განკუთვნილი უბუნტუსთვის. მოგვიანებით იგი ცალკე დისტრიბუტივად გადაამუშავეს.  ეფუძნება რა უბუნტუს, იგი თავსებადია მისთვის დაწერილ პროგრამებთან და მათი დაყენებისთვის იყენებს უბუნტუს პროგრამულ ცენტრს. მისი მომხმარებლის გარემო მიზნად ისახავს ახალი მომხმარებლებისთვის ინტუიციურობას, რესურსების დიდი რაოდენობის მოხმარების გარეშე.

 დიზაინის ფილოსოფია 
პროექტი elementary OS მიზნად ისახავს GNU/ლინუქსის სხვა დისტრიბუტივების პრობლემების გადაწყვეტას, კერძოდ:

 უფრო მეტ გლობალურ ესთეტიკას, მოხმარებლის გარემოს გამარტივებით;
 პროგრამული დამოკიდებულების შემცირებით - ძირითადი პროგრამების გამოყენებით, რომლებიც დაწერილია C-ზე ან Vala-ზე;
 შეამციროს ტერმინალის ემულატორის მოხმარების აუცილებლობის სიხშირე;

მიუხედავად იმისა, რომ არ ეწინააღმდეგება GNU-ს ფილოსოფიას, ეს შეგნებული არჩევანი დიზაინის მხრივ განსხვავდება GNU/ლინუქსის დისტრიბუტივების უმრავლესობის ამოცანებისგან: სამუშაო დაფის გარემოს თავისუფლად მორგებისგან. ამის სანაცვლოდ, elementary OS-ის სამომხმარებლო მოწყობილობის ინტერფეისის წესები ყურადღებას აქცევს სწრაფ სარგებლიანობას სწავლის მშვიდი მრუდით და არა სრულფასოვანი მორგებით. სამი ძირითადი წესი, რომელსაც იყენებს სისტემის დეველოპერი, არის: სიზუსტე, კონფიგურირებისგან თავის არიდება და მინიმალური დოკუმენტაცია.

შექმნის დროიდან, elementary OS-ს წილად ხვდა როგორც მოწონება, ასევე კრიტიკა - დიზაინისთვის რომელიც, ჰგავს OS X-ს და მოხმარების პროცესისთვის.

 პროგრამული კომპონენტები 

 Pantheon Greeter: სესიური მენეჯერი, ეფუძნება LightDM-ს
 Wingpanel: ზედა პანელი, GNOME Shell-ის მსგავსი
 Slingshot: პროგრამების გამშვება, განთავსებული WingPanel-ზე
 Plank: სამაგრი (რომელსაც ეფუძნება Docky)
 Switchboard: პარამეტრების პროგრამა (სისტემის მართვის ანალოგი)
 Web: ვებ ბრაუზერი, დაფუძნებული WebKitGTK+-ზე
 Mail: ელექტრონული ფოსტის კლიენტი, პროგრამირების ენა - Vala
 Maya: კალენდარი სამუშაო დაფისთვის
 Noise: აუდიო პლეერი
 Scratch: მარტივი ტექსტური რედაქტორი, gedit-ის და leafpad-ის მსგავსი
 Pantheon Terminal: ტერმინალის ემულატორი
 Pantheon Files: ფაილების მენეჯერი
 Ubiquity-ზე დაფუძნებული ფორკი

 ინსტალაცია 
elementary OS ვრცელდება უფასოდ (სურვილისამებრ, დეველოპერებისთვის თანხის შეწირვის არჩევანით), Live CD/Live USB-ის სახით, რაც მომხმარებლებს საშუალებას აძლევს, სისტემა გამოსცადონ მისი ინსტალირების გარეშე. ინსტალატორი არის Ubiquity, უბუნტუს და დაკავშირებული დისტრიბუტივების სტანდარტი.

 ვერსიები 
 0.1 Jupiter 
სისტემის პირველი სტაბილური ვერსია იყო Jupiter, გამოქვეყნებული 2011 წლის 31 მარტს და დაფუძნებული უბუნტუ 10.10-ზე. 2012 წლის ოქტომბრის შემდეგ მისი მხარდაჭერა შეწყდა, ამიტომ elementary OS-ის საიტზე სისტემის ინსტალატორი ხელმისაწვდომი არ არის.

 0.2 Luna 

2012 წლის ნოემბერში გამოვიდა სისტემის ახალი, კოდური სახელის Luna მქონე ვერსია, რომელიც იყენებს Ubuntu 12.04 LTS-ს. მისი მეორე ბეტა ვერსიას გამოვიდა 2013 წლის 6 მაისს, 300-ზე მეტი შეცდომის შესწორებით და რამდენიმე ცვლილებით, როგორიც არის რამდენიმე ლოკალიზაციის და მონიტორის მხარდაჭერა და განახლებული პროგრამული უზრუნველყოფა. 2013 წლის 7 აგვისტოს ოფიციალურ საიტზე გამოჩნდა საათი ათვლით, რომელიც დროს 2013 წლის 10 აგვისტომდე ითვლიდა. elementary OS-ის მეორე სტაბილური ვერსია, Luna, ამავე დღეს გამოვიდა, რასაც ახლდა ოფიციალური საიტის დიზაინის ცვლილებაც.

 0.3 Freya 
მესამე სტაბილური ვერსიაა Isis, შემოთავაზებული იყო დანიელ ფორეს მიერ, 2013 წლის აგვისტოში. მოგვიანებით მისი სახელი შეიცვალა ისლამური სახელმწიფოს აბრევიატურასთან (ISIS) მსგავსების გამო. ეს ვერსია ეფუძნება Ubuntu 14.04 LTS-ს, გამოსულს 2014 წლის აპრილში. Freya-ს პირველი ბეტა გამოვიდა 2014 წლის 11 აგვისტოს. მეორე ბეტა გამოვიდა 2015 წლის 8 თებერვალს. საბოლოო ვერსია გამოვიდა 2015 წლის 11 აპრილს, მას შემდეგ, რაც რვა დღით ადრე ოფიციალურ საიტზე გამოჩნდა საათი დროის ათვლით.

 0.4 Loki 
elementary OS 0.4-ის კოდური სახელწოდება იყო  "Loki". ეს ვერსია გამოვიდა 2016 წლის 98 სექტემბერს. იგი ეფუძნებოდა Ubuntu-ს ხანგრძლივი მდარდაჭერის მქონე ვერსიაზე, რომელიც წლის დასაწყისში გამოჩნდა და მის განახლებულ ბირთვს (4.4). Loki-ში სისტემური შეტყობინებების სისტემა შეიცვალა და დაემატა სტანდარტული პროგრამების რამდენიმე ახალი ნიმუში.

 ვერსიების ისტორია 
 ფერი  ლეგენდა წითელი  მხარდაუჭერელი ვერსია ყვითელი  ძველი მხარდაჭერილი ვერსია ოქროს  განვითარების ვერსია მწვანე  ბოლო ვერსია ლურჯი  მომავალი ვერსია (განვითარების გარეშე)

 ვერსია  კოდური სახელწოდება  გამოსვლის თარიღი  ბაზა  0.1elementary OS 0.1 Jupiter - UnremarkableFirst Look at Elementary OS [LWN.net]Elementary OS 'Jupiter' released, reviewed - OMG! Ubuntu!  Jupiter  31 მარტი 2011  Ubuntu 10.10  0.2Elementary OS releases "Luna" [LWN.net]Elementary OS 0.2 "Luna" review | LinuxBSDos.com  Luna  10 აგვისტო 2013  Ubuntu 12.04 LTS  0.3DistroWatch Weekly, Issue 658, 25 April 2016Elementary OS Freya: Is This The Next Big Linux Distro? | Linux.com | The source of Linux information  Freya  11 აპრილი 2015  Ubuntu 14.04 LTS  0.3.1  Freya  3 სექტემბერი 2015  Ubuntu 14.04 LTS 0.3.2  Freya    Ubuntu 14.04 LTS  0.4DistroWatch Weekly, Issue 685, 31 October 2016An Everyday Linux User Review Of Elementary OS Loki 0.4Elementary OS 0.4 Loki - Ragnarok   Loki    Ubuntu 16.04 LTS 0.4.1Tried Elementary OS 0.4.1 Loki again - Negatory  Loki    Ubuntu 16.04.2 LTS 5.0elementary OS 5.0 Juno Release Date and New FeaturesElementary OS Juno will be version 5.0, not 0.5 - OMG! Ubuntu!  Juno  ცნობილი გახდება  Ubuntu 18.04 LTSelementary OS 5.0 Juno Release Date and New FeaturesElementary OS Juno will be version 5.0, not 0.5 - OMG! Ubuntu!

 რესურსები ინტერნეტში 

  საიტზე Launchpad.net

სქოლიო

 პროგრამები 

Category:პროგრამული უზრუნველყოფა Clutter-ის გამოყენებით
Category:პროგრამული უზრუნველყოფა GTK+-ის გამოყენებით
Category:Ubuntu-სგან წარმოებულები
Category:X86-64-იანი Linux-ის დისტრიბუტივები